Met #SARIESondag kuier ons lekker saam met familie en vriende. Nooi jou mense vir ’n fees van geurige wintergeregte.
1. Gebruik goiing (hessian), wat jy by jou hardewarewinkel kan koop, as tafeldoek. Kyk vir die soort wat verwers gebruik – dit het ’n plastieklaag aan die onderkant.
“Ek het op my knieë op die riempiesmat neergesak en gesê, Here, dankie. Vir my was dit ’n wonderwerk.”
Haar bekendstelling van die ATKV se Afrikaans Plus-inisiatief het die indruk gelaat dat die ATKV, wat nou op soek is na ’n miljoen lede, wegstaan van Afrikaans en ’n meertalige organisasie word.
Ek weet nou dit was ’n fout om my eerste perskonferensie op die Engelse media te teiken, sonder om die Afrikaanse steunbasis van die ATKV eers in ag te neem.
Le Hanie het ook ’n syfer- en bestuursagtergrond soos haar voorganger, skryf die Beeld-redakteur, Barnard Beukman, maar haar lomp onthulling van Afrikaans Plus loop die gevaar om meer skade as goed te doen. “As die fyn aanvoeling vir kommunikasie oornag verlore is, het die organisasie ’n probleem.”
Vrydagoggend, pas geland ná die dagbreekvlug uit Johannesburg, kom Die Probleem die Kaapse lughawe se roltrap op. Al van ver af sien jy sy is snaarstyf gespanne.
“Toe ek Maroela Media (Solidariteit se nuuswebwerf) se berig oor Afrikaans Plus lees, het dit gevoel of die aarde onder my ingee. Ek het geweet die mense wat dit gaan lees, gaan nét so geskok wees, en dit gaan baie, baie wild raak hier rondom ons. Wat toe absoluut gebeur het.”
“Dis nou geskaad weens die indruk wat op die perskonferensie gewek is. Ek is so spyt daaroor. Daar is nou wantroue teenoor my en die ATKV. My geloofwaardigheid het ’n erge knou gekry. En, nog erger, ná 87 jaar, die ATKV s'n ook.
“Maroela se opskrif: ‘ ’n Nuwe strategie vir die (A)TKV’ het onmíddellik die indruk gelaat dat ek wegbeweeg van Afrikaans.
Ironies is dit nié ’n nuwe strategie nie. Die ATKV het al verskeie sulke projekte aangepak, hulle wil dit net verder uitbou.
En as Afrikaans Plus ’n dawerende sukses is, gaan die ATKV oorslaan Engels toe om vir dié mense voorsiening te maak?
“Nee, nuwe lede moet hulle vereenselwig met die missie en visie van die ATKV. Ons werksaamhede bly in Afrikaans. Dis nie Afrikaans óf 'n inheemse taal, soos ek aangehaal is nie, maar Afrikaans én ’n inheemse taal.”
Sy het ’n paar magtige vyande teen haar gemobiliseer, knik sy, en die gaping wyd gelaat vir die FAK wat dit blitsig benut het met ’n “Moenie die toekoms van #Afrikaans blus met ? #plus nie”-werwingsveldtog.
“Ek kon egter nog nie die speelveld van die Afrikaanse kultuurgemeenskap reg lees nie. Ek dink as ek die speelveld beter verstaan het, het ek dalk dit anders hanteer.
Dis goed sy glo in wonderwerke, word ook nou gesê, want dit gaan nodig wees vir haar plan om die ATKV se huidige ledetal van 70 000 tot ’n miljoen te laat groei teen Januarie 2018 . . .
Sy wou die “miljoene Afrikaanse mense bereik wat net Engelse media lees, soos ek al die jare. Ek weet hulle gee om vir Afrikaans en hul kinders se toekoms in Afrikaans, maar weet nie watter juweel die ATKV is nie”.